Damon Hypersport er mótorhjól með árekstrarvörn Mótorhjól eru almennt talin ekki eins öruggur ferðamáti og bifreiðar . Einfaldlega vegna þess að ökumaður mótorhjóls er ekki umlukinn málmi sem verndar hann . Svo er ekki hægt að detta af bíl . Nú er komið fram á sjónarsviðið mótorhjól með árekstrarvörn , sem gerir það öruggara . Damon Hypersport Pro er frá Damon , kanadískum mótorhjólaframleiðanda . Hjólið er rafdrifið og tengt með 4G - nettengingu . Það verður frumsýnt á CES ( Consumer Electronic Show - Neytenda raftækjasýningunn ) í Las Vegas í byrjun næsta árs . Hjólið kemur með CoPilot tækni . Það er ekki sjálfkeyrandi heldur les það veginn og umferðina með sömu samsetningu af myndavélum og skynjurum og bifreiðar nota . Skynjarar sem vara við árekstri láta stýri hjólsins hristast ef vara þarf ökumanninn við . Eins eru blindpunktsviðvaranir í mælaborði hjólsins . Ökumaður getur séð hvað er að gerast fyrir aftan sig á LCD skjá fyrir framan sig . Hann hefur því 360 gráðu yfirsýn yfir umferðina .